CELEX: C2006/165/14
Language: et
Date: 2006-07-15 00:00:00
Title: Kohtuasi C-431/04: Euroopa Kohtu (teine koda)  4. mai 2006.  aasta otsus (Bundesgerichtshof'i eelotsusetaotlus — Saksamaa) — Massachusetts Institute of Technology (Patendiõigus — Ravimid — Määrus (EMÜ) nr 1768/92 — Ravimite täiendava kaitse tunnistus —  Toimeainete kombinatsiooni  mõiste)

15.7.2006   
            
            
               ET
            
            
               Euroopa Liidu Teataja
            
            
               C 165/8
            
         Euroopa Kohtu (teine koda) 4. mai 2006. aasta otsus (Bundesgerichtshof'i eelotsusetaotlus — Saksamaa) — Massachusetts Institute of Technology
   (Kohtuasi C-431/04) (1)
   
   (Patendiõigus - Ravimid - Määrus (EMÜ) nr 1768/92 - Ravimite täiendava kaitse tunnistus - “Toimeainete kombinatsiooni” mõiste)
   (2006/C 165/14)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Massachusetts Institute of Technology
   Kohtuasja ese
   Eelotsusetaotlus — Bundesgerichtshof — Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1) artikli 1 punkti b tõlgendamine — Mõiste “ravimi toimeainete kombinatsioon” — Ravim, mis koosneb ühest toimeainest ja ühest toimeainet mõjutavast abiainest, mis muudab toimeainet viisil, mis on vajalik toksilise mõju vältimiseks
   Resolutiivosa
   Nõukogu 18. juuni 1992. aasta määruse nr 1768/92 ravimite täiendava kaitse tunnistuse kasutuselevõtu kohta (redaktsioonis, mis tuleneb aktist Austria Vabariigi, Soome Vabariigi ja Rootsi Kuningriigi ühinemistingimuste ja Euroopa Liidu aluslepingutesse tehtavate muudatuste kohta) artikli 1 punkti b tuleb tõlgendada nii, et mõiste “ravimi toimeainete kombinatsioon” ei hõlma kahest sellisest ainest koosnevat kombinatsiooni, millest ainult üks on ise ravitoimega kindla näidustuse puhuks ning teine võimaldab saada ravimi sellises ravimvormis, mis on vajalik esimese aine ravitõhususeks sama näidustuse puhuks.
   
      (1)  ELT C 300, 4.12.2004.